ડાઉન પેમેન્ટ માટે તમે પૈસા બચાવવાનું શરૂ કરો એ પહેલાં તમારા ખર્ચની એક યાદી બનાવો અને તમારી જરૂરિયાતો તથા ઇચ્છાઓ નક્કી કરો. જરૂરિયાતો પૂરી થવી જ જોઈએ, પરંતુ ઇચ્છાઓનો અગ્રતાક્રમ નક્કી થઈ શકે. આમ કરવાથી તમે ડગલે ને પગલે બચત કરી શકશો. આ ઉપરાંત દર મહિનાની બચત માટેનો એક ટાર્ગેટ નક્કી કરો અને એ સિદ્ધ કરવાની કોશિશ કરો. હકીકતમાં દર મહિને એ ટાર્ગેટ કરતાં વધુ પૈસા બચાવવાની કોશિશ કરો.